Държавен вестник, бр. 28, 2015 г., стр. 33

БРОЙ  28	
Д Ъ Р Ж А В Е Н  В Е С Т Н И К 	
СТР.  33  
Чл. 15. (1) Когато се установи, че реви­
зираното лице осъществява дейността си на 
територията на друго ТП на НОИ и/или необ­
ходимата документация, свързана с дейността 
на ревизираното лице, е на територията на 
друго ТП на НОИ, органът, издал заповедта 
за ревизията, отправя писмено искане до 
ръководителя на съответното ТП на НОИ за 
извършване на ревизия по делегация.
(2) Ръководителят на ТП на НОИ, до 
когото е отправено искането по ал. 1, или 
упълномощено от него лице издава заповед 
за възлагане на ревизията.
Чл. 16. Преди започване на ревизия кон­
тролните органи са длъжни да се запознаят с 
цялата налична информация за ревизираното 
лице, съхранявана в ТП на НОИ, както и с 
данните, налични в търговския регистър и/
или в други официални регистри и информа­
ционни системи.
Чл. 17. (1) След започване на ревизия на 
осигурител контролните органи са длъжни:
1. да се запознаят с функционалната струк­
тура на ревизирания осигурител и организа­
цията на счетоводната отчетност;
2. да изискат: 
а) справка по образец, утвърден от упра­
вителя на НОИ, за издадените документи за 
осигурителен стаж и осигурителен доход;
б) справка по образец, утвърден от уп­
равителя на НОИ, за лицата, останали без 
работа поради уволнение, което е признато 
за незаконно от компетентните органи, и 
възстановени на работа;
в) декларация по образец, утвърден от 
управителя на НОИ, за банковите сметки на 
ревизираното лице;
г) декларация по образец, утвърден от уп­
равителя на НОИ, за свързани лица;
д) други справки и декларации.
(2) Справките по ал. 1, т. 2 задължително 
се прилагат към ревизионния акт за начет 
или към ревизионната записка.
(3) За установяване достоверността на ин­
формацията в предоставените от ревизираното 
лице справки по ал. 1, т. 2 контролните органи 
задължително проверяват документите, въз 
основа на които същите са изготвени.
Чл. 18. При извършване на ревизията кон­
тролните органи проверяват:
1. подадените от осигурителя данни по чл. 5, 
ал. 4, т. 1 от Кодекса за социално осигуряване 
и съответствието им с данните в разходните, 
разходооправдателните, финансово-счето­
водните и други документи по държавното 
обществено осигуряване;
2. издадените от ревизирания осигурител 
документи за осигурителен стаж и осигури­
телен доход и други документи, въз основа на 
които могат да се ползват осигурителни права;
3. трудовоправна документация;
4. изпълнението на задължителните пред­
писания, дадени от контролен орган при 
предходни ревизии. 
Чл. 19. По време на ревизията и при изрично 
искане на правоимащите лица контролните 
органи могат да заверяват осигурителните 
им книжки.
Чл. 20. При извършване на ревизията съ­
ответните длъжностни лица на ревизираното 
лице са длъжни да представят на контрол­
ните органи всички документи, сведения, 
справки, декларации, обяснения и носители 
на информация, свързани с целта и обхвата 
на възложената ревизия.
Чл. 21. Ревизия на органи на медицинската 
експертиза във връзка с отмяна на издадени 
от тях актове поради нарушаване на норма­
тивните разпоредби при издаването им се 
извършва при наличие на данни за причинена 
в резултат на отменените актове щета на дър­
жавното обществено осигуряване. Ревизията 
се извършва по реда на чл. 11 – 14.
Чл. 22. (1) За причинени щети на държав­
ното обществено осигуряване контролните 
органи на НОИ съставят на ревизираните 
лица ревизионен акт за начет.
(2) Ревизионният акт за начет се съставя не 
по-късно от 7 дни след изтичането на срока 
за извършване на ревизията.
(3) Ревизионният акт за начет се съставя в 
два еднообразни екземпляра, единият от които 
се връчва на ревизираното лице в тридневен 
срок от съставянето му по реда на чл. 110, 
ал. 4 от Кодекса за социално осигуряване.
(4) Когато ревизията е извършена по де­
легация по реда на чл. 15, ревизионният акт 
за начет се съставя от контролните органи, 
извършили ревизията, и се изпраща на ТП 
на НОИ, поискало ревизията.
Чл. 23. (1) Ревизионният акт е по образец, 
утвърден от управителя на НОИ, и съдържа:
1. номер и дата на акта; 
2. данни за ревизираното лице (наиме­
нование и ЕИК, съответно име и ЕГН на 
ревизираното лице);
3. вида на извършената ревизия; 
4. срок, в който е извършена ревизията;
5. ревизиран период;
6. име, фамилия и длъжност на контрол­
ните органи, извършили ревизията;
7. размера на причинената щета, в т.ч. 
главница и лихва по чл. 113 от Кодекса за 
социално осигуряване, начислена до датата 
на съставяне на ревизионния акт за начет 
включително;
8. пред кой орган и в какъв срок може да 
се направи възражение срещу акта.
(2) Неразделна част от ревизионния акт 
за начет са справките по чл. 17, ал. 1, т. 2, 
както и:
1. справки за произхода на начета, изгот­
вени от контролните органи;